CELEX: 
Language: da
Date: 2020-01-13 00:00:00
Title: KOMMISSIONENS DELEGEREDE FORORDNING (EU) …/… om ændring af bilag II til Europa-Parlamentets og Rådets forordning (EU) 2018/848 for så vidt angår visse detaljerede produktionsregler for økologiske produkter

EUROPA-
                              KOMMISSIONEN
                                                     Bruxelles, den 13.1.2020
                                                     C(2020) 51 final
             KOMMISSIONENS DELEGEREDE FORORDNING (EU) …/…
                                         af 13.1.2020
   om ændring af bilag II til Europa-Parlamentets og Rådets forordning (EU) 2018/848 for
        så vidt angår visse detaljerede produktionsregler for økologiske produkter
                                     (EØS-relevant tekst)
DA                                                                                       DA
 ---pagebreak---                                            BEGRUNDELSE
   1.       BAGGRUND FOR DEN DELEGEREDE RETSAKT
   Som følge af vedtagelsen af den nye forordning om økologisk produktion, som finder
   anvendelse den 1. januar 2021, er det nødvendigt at vedtage en delegeret forordning om
   ændring af forordning (EU) 2018/848 for så vidt angår de detaljerede regler for økologisk
   produktion af spirer, fodring af bifamilier og kødædende akvakulturdyr samt produktion af
   yngel til opdræt i akvakulturbrug. Producenterne har behov for retssikkerhed med hensyn til
   de nye regler, der kommer til at gælde for disse forskellige produktkategorier, og EU-
   medlemsstaterne har brug for tilstrækkelig tid til at integrere disse nye regler i deres nationale
   lovgivning.
   2.       HØRINGER FORUD FOR RETSAKTENS VEDTAGELSE
   Retsakten er blevet drøftet grundigt med medlemsstaterne i ekspertgruppen om økologisk
   produktion og med de vigtigste organisationer, der repræsenterer den økologiske sektor, dvs.
   IFOAM, COPA-COGECA og EOCC. GD AGRI har i forbindelse med udarbejdelsen af disse
   regler arbejdet tæt sammen med andre GD'er om spørgsmål henhørende under deres
   specifikke ekspertiseområder. WTO-partnerne er blevet underrettet, og der er afholdt en
   generel offentlig høring. Efter den generelle offentlige høring er retsakten blevet ændret,
   således at det nu præciseres, at "spirer" omfatter både spirer, skud og karse.
   3.       JURIDISKE ASPEKTER AF DEN DELEGEREDE RETSAKT
   Ved denne delegerede retsakt fastsættes der supplerende regler for forskellige
   produktkategorier, herunder yderligere detaljerede regler og metoder for produktion af spirer,
   fodring af bifamilier, foder til kødædende akvakulturdyr og yderligere detaljerede betingelser
   for produktion af yngel.
DA                                                 1                                                  DA
 ---pagebreak---                 KOMMISSIONENS DELEGEREDE FORORDNING (EU) …/…
                                                 af 13.1.2020
    om ændring af bilag II til Europa-Parlamentets og Rådets forordning (EU) 2018/848 for
           så vidt angår visse detaljerede produktionsregler for økologiske produkter
                                             (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2018/848 af 30. maj
   2018 om økologisk produktion og mærkning af økologiske produkter og om ophævelse af
   Rådets forordning (EF) nr. 834/20071, særlig artikel 12, stk. 2, litra e), artikel 14, stk. 2, litra
   c), og artikel 15, stk. 2, litra a) og d), og
   ud fra følgende betragtninger:
   (1)     I kapitel III i forordning (EU) 2018/848 fastsættes de generelle produktionsregler for
           økologiske produkter, mens de detaljerede produktionsregler fastsættes i
           forordningens bilag II.
   (2)     Eftersom de frø, der anvendes til produktion af spirer, udelukkende anvender frøenes
           reserver til denne proces, og de konsumeres direkte som fødevare, bør frø, der
           anvendes til produktion af spirer, være økologiske.
   (3)     Hvad angår fodring af bifamilier vil anvendelsen af pollen fra økologisk biavl kunne
           hindre bilarverne i at sulte i tilfælde, hvor familiernes overlevelse er i fare som følge af
           de klimatiske forhold. For at øge bifamiliernes overlevelseschancer bør det derfor også
           være tilladt at fodre dem med økologisk pollen.
   (4)     Hvad angår kravene til akvakulturdyrs oprindelse, navnlig produktionen af yngel,
           foregår opdræt af larver i tre faser, nemlig udklækning af æg og den autotrofe fase,
           hvor larverne fortærer deres blommesæk, den heterotrofe fase, hvor larverne fodres
           med plankton, og den sidste fase, hvor larverne vænnes til en ny fodertype. Eftersom
           larverne i denne sidste fase udvikler sig til ungfisk, bør der fastsættes nye betingelser
           for produktionen af yngel, som omfatter den nyeste viden om sektoren i
           overensstemmelse med de økologiske principper.
   (5)     De gældende regler om foder til kødædende akvakulturdyr omfatter en generel
           kvantitativ restriktion for foder af vegetabilsk oprindelse. Eftersom foderet derfor ikke
           opfylder de ernæringsmæssige behov hos alle arter og i alle udviklingsstadier, bør
           denne restriktion udgå.
   (6)     Bilag II til forordning (EU) 2018/848 bør derfor ændres.
   (7)     Af hensyn til klarheden og retssikkerheden bør nærværende forordning finde
           anvendelse fra den dag, hvor forordning (EU) 2018/848 finder anvendelse —
   1
           EUT L 150 af 14.6.2018, s. 1.
DA                                                     2                                                DA
 ---pagebreak---    VEDTAGET DENNE FORORDNING:
                                             Artikel 1
   Bilag II til forordning (EU) 2018/848 ændres som angivet i bilaget til nærværende forordning.
                                             Artikel 2
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Den anvendes fra den 1. januar 2021.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 13.1.2020.
                                               På Kommissionens vegne
                                               Formand
                                               Ursula von der LEYEN
DA                                               3                                               DA
 ---documentbreak---                             EUROPA-
                            KOMMISSIONEN
                                                   Bruxelles, den 13.1.2020
                                                   C(2020) 51 final
                                                   ANNEX
                                           BILAG
                                             til
             KOMMISSIONENS DELEGEREDE FORORDNING (EU) …/…
   som ændring af bilag II til Europa-Parlamentets og Rådets forordning (EU) 2018/848
      for så vidt angår visse detaljerede produktionsregler for økologiske produkter
DA                                                                                    DA
 ---pagebreak---                                                      BILAG
   I bilag II til forordning (EU) 2018/848 foretages følgende ændringer:
   (1)       Del I, punkt 1.3, affattes således:
   "1.3. Uanset punkt 1.1 er produktion af spirer, forudsat at frøene er økologiske, og drivning af
   julesalat ved blandt andet dypning i rent vand tilladt."
   (2)       Del III, punkt 1.9.6.2, litra b), affattes således:
   "b)     Bifamilier må kun fodres, hvis det på grund af de klimatiske forhold er nødvendigt for
   familiernes overlevelse. I så fald fodres familierne med økologisk honning, økologisk pollen,
   økologisk sukkeropløsning eller økologisk sukker."
   (3)       I del III foretages følgende ændringer:
             (a)     I punkt 3.1.2 tilføjes følgende punkt:
   "3.1.2.3. Produktion af yngel
   Ved opdræt af larver af saltvandsfiskearter kan der anvendes opdrætssystemer (helst
   "mesokosmosopdræt" eller "storopdræt"). Disse opdrætssystemer skal opfylde følgende krav:
                     (a)   den indledende populationstæthed skal være under 20 æg eller larver pr.
                           liter
                     (b)   larveopdrætstanken skal have et rumfang på mindst 20 m3, og
                     (c)   larverne skal næres af den naturlige plankton, der udvikles i tanken, som
                           i det fornødne omfang suppleres med eksternt produceret plante- og
                           dyreplankton."
             (b)     I punkt 3.1.3.3 affattes litra e) således:
   "e)     økologiske fodermidler af vegetabilsk eller animalsk oprindelse."
DA                                                      1                                            DA